Kümme maakuulajat ütlesid, et tõotatud maal on hiiglased,
me ei pääse sinna.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Meie aga kutsume kristlasi Juudat ja Samaariat kaitsma.
Maailm esitleb asju negatiivselt. On Joosua ja Kaalebi raporti aeg.
Joshua ja Caleb Iisraeli südamaal
Erez Ben-Sadon, Rechelim, Israel
Räägi Rechalimi algusest, kui alles istutasid oma viinapuuaedu,
ja mõni lugu, kus teadsid, et Jumal sinuga oli.
Kolisin Har Brachasse koos naise Verediga -
kohe pärast pulmi.
Uskusime tõesti,
et maaharimine on parim viis maad asustada.
Ka majade ehitamine on tähis.
Kuid maja pindala ei saa võrrelda põldude omaga.
Maaharija asustab suurema maatüki.
Esimesed aastad olid väga rasked.
Parajasti käis araablaste intifada.
Paljud meie sõbrad tapeti, mõrvati,
paljud meie sõbrad said haavata.
Minuga juhtus viinamäel imesid.
Mul on tugev side selle maaga.
Psalmides on üks kirjakoht.
Minu meelest on see psalmides.
Hs16:6 "Aga mina läksin sinust mööda ja nägin sind siplemas oma veres,
ja ma ütlesin sulle, kui olid oma veres:
'Jää elama!'"
Vigastasin kord viinamäel sõrme ja veri hakkas voolama.
Lasin veretilgal maha kukkuda ja palvetasin:
"Issand, ütlesid, et jääme ellu, kui oma veres sipleme.
Aita meid, et me ei peaks seda maad jätma."
Kord olin hilisõhtul viinamäel traktoriga pritsimas.
Äkitselt, millalgi kesköö paiku, tõusis suur tuul.
Ma ei saanud tööd jätkata.
Sõitsin traktoriga sõbra õuele.
Jätsin traktori sinna ja sõitsin autoga kodu poole.
Kui Rechelimi olin jõudnud, helistas sõber ja küsis:
"Kus sa oled? Kus sa oled?"
Ütlesin, et oli tuuline ja sõitsin juba koju.
Sõber ütles, et Har Brachasse oli tulnud terrorist.
Ta oli hakanud tulistama armeebaasi lähedal.
Sõdurid olid ta maha lasknud.
Ta oli tulnud viinamäe kaudu.
Pöörasin auto ringi ja sõitsin Har Brachasse tagasi.
Sõdurid olid välja selgitanud, et ta tuli viinamäe kaudu.
Olen kindel, et ta tuli mind tapma,
kuid kuna mind seal polnud, jätkas ta teed asundusse.
See oli ime. Peaaegu nutsin.
Juhtus ka teisi imesid.
Üks juhtus ühel reedesel pärastlõunal.
Oli kevad
ja rohi pole siis kuiv.
See ei saa tulle süttida.
Äkitselt aga nägin, et viinamäel oli tulekahju.
Helistasin kohe sõbrale ja palusin neid kaasa tuld kustutama.
Alustasime kustutustöid.
Kolm päeva hiljem sõitsin autoga istanduses.
Sõitsin tara kõrval.
Sõitsin rahulikult, käsi lahtisel aknal.
Äkitselt nägin väljas mingit ballooni.
See meenutas sukeldumisel kasutatavat hapnikuballooni.
See oli suur balloon ja selle seest tuli elektrijuhe.
Juhe oli mäest alla veetud.
Sõitsin sealt kiiresti minema.
Kujutlesin, kuidas keegi püüdis pommi plahvatama panna.
Põgenesin kiiresti ja kutsusin kohale armee ja politsei.
See oligi tõepoolest pomm.
Robot tulistas pommi kuuli
ja terve robot lendas kildudeks.
See lendas täiesti õhku.
Olime kõrgemal mäel.
Kaks aastat hiljem nägin taas reedel tulekahju.
Helistasin rahvale ja ütlesin,
et see põleng tekitab kahtlust.
Keegi võis selle süüdanud olla.
Kahtlustasin uut pommi.
Sõitsime sõbraga autos.
Parkisime auto ja väljusime.
Nägin meie suunas sammuvaid sõdureid.
Enne kui nad hoiatada jõudsid, kõlas juba plahvatus.
Viskusime maha ja vaatasime selja taha.
Pomm oli plahvatanud meist vaid nelja meetri kaugusel.
Sündinud oli ime, sest pomm oli pandud nõlvakule
meie olime sellest kõrgemal ja meie vahel oli kivi.
Plahvatuse lööklaine levis teises suunas.
Jäime täiesti terveks.
See oli tõesti suur ime.
Seejärel uurisime, kust pomm sinna ilmus.
Esimestel aastatel olime väga vaesed.
Raha ei piisanud millekski, isegi kodujuustu jaoks mitte.
Need olid väga rasked aastad.
Investeerisime palju raha istandustesse.
Igal aastal läks raha. Kuid jätkasime istikute kastmist.
Esimene saak tuleb alles nelja aasta pärast.
Tänu Issandale, mu olukord paranes vähehaaval.
Tänu Issandale praeguse seisu eest.
Kuigi ikka veel on raske,
oleme saanud uusi viinamägesid istutada.
Osaliselt tänu teie abile.
Pole kerge siin pioneer olla.
Kas võrdleksid esimesi pioneeriaastaid
praeguse olukorraga?
Majanduslikust perspektiivist on tore, et juba saaki saame.
Rahad investeerime uutesse istandustesse.
Olukord on parem, tänu Jumalale.
Araablased püüavad ikka veel vahel meie viinapuid maha kiskuda
ja nende vilja varastada.
Elu pole kerge.
Peame ikka veel võitlema oma maa
ja puude eest.
Neid tuleb pidevalt valvata.
Välismaal boikoteeritakse meie tooteid.
Meie tooteid ei taheta osta.
Samas on elu kergem, kuna meie töö on kasvanud.
Oleme töötajaid võtnud.
Raskused on siiski endised.
Võitlus maa ja selle põldude eest jätkub.
See jätkub endiselt.
Ja see kestab veel kaua aega.
Veel kaua aega.
Tuleb ka häid külgi näha.
Valmistame veini.
Hakkasime seda tegema pärast esimest saaki.
Meie veini müüakse välismaal.
Tänu Jumalale selle eest.
Müüme kvaliteetseid viinamarju, mida veinitehased hindavad.
Tööd on muidugi veel palju.
Teekond hingamise ja pärandi juurde on pikk.
See on väga pikk tee.
Miks pole veinitöökojal katust?
Meil pole selleks raha.
Investeerisime siia juba palju ja katused on kallid.
Teine põhjus on see, et Rechelimil pole õiget staatust.
Valitsus on selle heaks kiitnud,
kuid asunduse eelarveplaan pole veel valmis.
Legaalselt on katust kergem panna.
Tahame kõik asjad korda ajada.
Issanda abiga teostuvad meie katuseplaanid.
Tahame ehitada tõelise veinitöökoja.
See võib võtta mitu aastat, kuid kunagi see teostub.
Mitu last sul on? Pojad või tütred?
Meil on Verediga viis last.
Ayalah, David, Shachar, Jonathan ja beebi Halel.
Ayalah on meie esmasündinu ja Halel on 18-kuune.
Palvetame, et kasvataksime neid head tegema
ja et nemadki saaksid siin maal elada
ja meie istanduste eest hoolitseda.
Palvetame, et nad saaksid jätkata seda tööd
siin maal veel mitmeid aastaid
Issanda abiga.
Su lugu on imeline.
Oled visalt jätkanud istutamist
ja laiendanud oma tööd veini, õli ja mandlite tootmisse.
Teostad usus prohvetite ennustusi.
Tänan sind, et oled seda teinud.
Jätka samas vaimus.
Mulgi on teile midagi öelda.
Mul on hea meel, et olete siia välismaalasi toonud.
Teete tõeliselt tähtsat tööd.
Kõik, kes siia tulevad,
saavad unustamatu kogemuse.
Töö, mida teete siin ja ka välismaal,
on äärmiselt tähtis.
Olete meie suursaadikud.
Selgitate inimestele, et see, mida nad meedias näevad,
on lihtsalt vale.
Oleme selles loos head tegelased.
Oleme rahu inimesed.
Tahame kõigiga rahus elada.
Tingimuseks on vaid see, et meilegi rahu pakutaks.
Kui keegi püüab meid ära ajada, aetakse lõpuks tema minema.
On äärmiselt tähtis, et käite välismaal rääkimas.
Mind rõõmustab teie tugevus ja see,
et usute Iisraeli rahvasse.
Loodan tõepoolest, et peagi tuleks Messias,
meie õigsus, Taaveti poeg.
Siis hakkavad kõik maailma rahvad Jumalat uskuma.
Siis nad mõistavad,
et Iisraeli rahvas on rahvastele valguseks,
kelle ülesanne on teistele rahvastele vaid head teha.
Tahame kõigile parimat.
Me pole kolonialistid, kes teiste maid tahavad.
Meie maa on väga väike.
Nimi Iisrael ei mahu gloobusel isegi meie maa kohale ära.
Ka Jeruusalemma nimi ei mahu kaardile.
Sellestki väiksest maast peaks veel tükke ära andma.
Gaza juba võeti.
See on naeruväärne. Vaadake või kaarti.
See on naeruväärne.
Kõigil ümbritsevail araabiariikidel on hiiglaslikud maad.
Aitäh teie tugevuse eest.
Jätkake oma tööd.
Veel üks küsimus.
Kui oled vana ja istud kiiktoolis, ümbritsetuna lastelastest,
mida loodad näha?
Unistan sellest,
et kogu Har Bracha piirkond, sealhulgas Shechem ja Elon Moreh,
moodustaks ühe suure linna;
et org oleks täis haritud maad;
et Iisraelis elaks 14 miljonit juuti,
ehk isegi 20 miljonit.
Loodan, et Jumala abiga
naaseb Iisraeli rahvas oma maale ja ehitab templi.
Loodan, et Jumal ilmub meile nagu vanasti
ja et meil oleks Temaga otseühendus.
Loodan, et Iisraeli rahvas tuleb oma maale tagasi.
Ongi kõik. - Suurepärane!
Lisainfot Erez Ben-Sadoni veinitöökoja kohta leiab aadressilt:
www.turawinery.com
Tõlge: Monika Jaaguri